[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.9.2008

COM(2008) 548 végleges

2006/0304 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján

„AZ EURÓPAI PARLAMENT ÉS A TANÁCS IRÁNYELVE a 2003/87/EK irányelvnek az üvegházhatást okozó gázok kibocsátási egységei Közösségen belüli kereskedelmi rendszerének a légi közlekedésre történő kiterjesztése céljából történő módosításáról” címen előterjesztett javaslatra vonatkozó tanácsi közös álláspont Európai Parlament általi módosításairól

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

2006/0304 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján

„AZ EURÓPAI PARLAMENT ÉS A TANÁCS IRÁNYELVE a 2003/87/EK irányelvnek az üvegházhatást okozó gázok kibocsátási egységei Közösségen belüli kereskedelmi rendszerének a légi közlekedésre történő kiterjesztése céljából történő módosításáról” címen előterjesztett javaslatra vonatkozó tanácsi közös álláspont Európai Parlament általi módosításairól

(EGT-vonatkozású szöveg)

1. ELőZMÉNYEK

Eljárás

A Bizottság 2006. december 20-án európai parlamenti és tanácsi irányelv elfogadására irányuló javaslatot terjesztett elő az EU kibocsátáskereskedelmi rendszerének a légi közlekedésre történő kiterjesztéséről, amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

Az Európai Gazdasági és Szociális Bizottság 2007. május 31-én nyilvánított véleményt.

A Régiók Bizottsága 2007. október 10-én nyilvánított véleményt.

Az Európai Parlament első olvasatban 2007. november 13-án fogadta el álláspontját.

A Tanács 2008. április 18-án fogadta el közös álláspontját.

A Európai Parlament második olvasatban 2008. július 8-án fogadta el álláspontját.

2. A javaslat célja

E javaslat célja a légi közlekedésnek tulajdonítható növekvő éghajlat-változási hatások kezelése a közösségi kibocsátáskereskedelmi rendszernek a légi közlekedésre történő kiterjesztése útján. A javaslat része a 2005. szeptember 27-i, COM(2005) 459 végleges jelzésű dokumentumban kifejtett, a légi közlekedés éghajlatváltozásra gyakorolt hatásának csökkentésére irányuló átfogó koncepciónak.

3. A BIZOTTSÁG ÉSZREVÉTELEI

3.1. Általános észrevételek

Az Európai Parlament 2008. július 8-i plenáris ülésén a Tanáccsal való előzetes egyeztetést követően egy 30 módosításból álló kompromisszumcsomagot fogadott el annak érdekében, hogy a második olvasatban megállapodás születhessen.

A főbb módosítások a következőkre vonatkoznak:

- a légi közlekedési ágazat részére kiosztott kibocsátási egységek összmennyisége,

- a kibocsátási egységek árverésen értékesített mennyiségének százalékos aránya,

- a kibocsátási egységek árverési értékesítéséből befolyt jövedelem felhasználása,

- a külön tartalék működtetése a gyors növekedést felmutató üzemeltetők esetében,

- az irányelvi rendelkezések felülvizsgálatának időzítése és tartalma, és

- a rendszerből való kizárások, beleértve a de minimis mentességet.

A Bizottság valamennyi módosítást elfogadja, mivel azok összhangban vannak a javaslat átfogó céljával és általános jellemzőivel. A Bizottság tudomásul veszi a Tanács és a Parlament megállapodását arról, hogy a kibocsátáskereskedelmi rendszer felülvizsgálatának keretében 2013-tól kezdve lehetőség lesz megnövelni az árverésen értékesített mennyiséget. Az ezzel kapcsolatos bizottsági álláspontot a COM(2008) 16 dokumentum ismerteti. A Bizottság álláspontja továbbra is az, hogy a légiközlekedési ágazatban az árverésen értékesített mennyiség 2013-ban 20% legyen.

3.2. Módosított javaslat

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.